ASSESSORAMENT

Avaluació del risc d’instal·lacions de risc susceptibles de transmetre legionel·la (aigua calenta sanitària, reg per aspersió, fonts ornamental, i instal·lacions de neteja de vehicles)

Destinataris: Municipis de menys de 10.000 habitants Municipis d’entre 50.001 i 100.000 habitants

CONTINGUT

D’acord amb el marc normatiu estatal Reial decret 487/2022, de 21 de juny, pel que s’estableixen els criteris higienico-sanitàris per a la prevenció i control de la legionel·losis i el decret autonòmic 352/2004, de 27 de juliol, pel que s’estableixen les condicions higiénico-sanitàries per a la prevenció i control de la legionel·losi, aquest diferencia dues categories d’instal·lacions d’alt risc i de baix risc, en funció de la probabilitat de proliferació i dispersió de legionel·la. Aquestes últimes són en les que la funció inspectora recau en els serveis d’inspecció dels ajuntaments. (art. 27.2 del decret 352/2004).

El nou marc normatiu que deroga el Reial decret 865/2004 contempla la realització dins del plans de prevenció i control de la legionel·la, el manteniment de les instal·lacions, i l’avaluació de l’estat de la instal·lació. En ella s’ha d’identificar les deficiències observades, els factors de risc, els punts crítics i les mesures correctores que cal implementar.

El Servei de Salut Pública ofereix suport documental i tècnic per a l’avaluació dels factors de risc de les instal·lacions susceptibles de transmetre legionel·losi, per la qual cosa s’han elaborat els documents relacionats amb el reg per aspersió, fonts ornamentals, aigua sanitària calenta sense circuit de retorn i instal·lacions de neteja de vehicles així com l’avaluació dels factors de risc de les instal·lacions d’aigua sanitària calenta amb circuït de retorn de titularitat municipal, en base a les guies tècniques per a la prevenció i control de la legionel·losi editades pel *Ministerio de Sanidad, Servicios Sociales e Igualdad*.

L’objectiu és posar a disposició dels tècnics municipals una eina que permeti dur a terme l’avaluació del risc d’aquelles instal·lacions susceptibles de transmetre legionel·losis i així poder confeccionar un cens de les instal·lacions, disposar de l’avaluació de risc de les mateixes, a més de detectar-ne de noves, amb la finalitat de disposar d’un mapa de risc del municipi en matèria de transmissió de legionel·losis i en cas de detectar un brot, millorar la capacitat de decisió dels responsables.

Aquesta activitat es desenvolupa mitjançant l’assessorament, i acompanyament del/la tècnic/a municipal (de salut pública, enginyer o similar) a les instal·lacions per realitzar l’avaluació del risc amb els documents esmentats anteriorment. Amb posterioritat a la visita el Servei de Salut Pública, elaborarà un informe tècnic de les instal·lacions avaluades i el remetrà a l’ajuntament.

SOL·LICITUD DEL SUPORT I PRESENTACIÓ SOL·LICITUDS

És convenient contactar telefònicament per assegurar la viabilitat d’aquest suport.

A continuació cal que feu la sol·licitud a través del Catàleg de Serveis: [Assessorament en Salut Pública](https://catalegdeserveis-cercador.diba.cat/fitxa?id=138342) i tramitar-la per PMT

Un cop rebuda la sol·licitud, ens posarem en contacte amb vosaltres. Les peticions s’atendran en funció de la disponibilitat tècnica del Servei de Salut Pública.